b'\n_START_ARTICLE_\nSimone Stelzer\n_START_PARAGRAPH_\nSimone Stelzer (Be\xc4\x8d, 1. o\xc5\xbeujka 1969.), austrijska pop pjeva\xc4\x8dica. 1990. se natjecala na "Ein Lied f\xc3\xbcr Zagreb", austrijskom natjecanju za predstavnika na Pjesmi Eurovizije 1990. Njezina pjesma "Keine Mauern mehr" originalno se plasirala druga, ali se otkrilo da je pjesma "Das Beste" koja se plasirala prva tako\xc4\x91er natjecala na njema\xc4\x8dkom natjecanju za predstavnika na Pjesmi Eurovizije 1988. Pjesma je diskvalificirana, te je njezina pjesma "Keine Mauern mehr" pro\xc5\xa1la na Euroviziju. Na Euroviziji je zavr\xc5\xa1ila 10. Tako\xc4\x91er je nastupala na natjecanju "Ein Lied f\xc3\xbcr Dublin", austrijskom natjecanju za predstavnika na Pjesmi Eurovizije 1994. Zavr\xc5\xa1ila je \xc4\x8detvrta, te nije pro\xc5\xa1la na Euroviziju.'